钦定古今图书集成/明伦汇编/官常典/第743卷 > 朱万年 秦三辅 王协中 张国辅 张奇
## 钦定古今图书集成/明伦汇编/官常典/第743卷 > 朱万年 秦三辅 王协中 张国辅 张奇

功　熊奋《渭　》陈所闻。

按《明外史忠义传》：“万年，黎平人。万历中举于乡，历官
莱州知府，有惠政。崇祯五年二月，贼魁李九成等既
陷登州，遂拥众来犯，城中士民汹汹欲窜，万年下令
严禁，督率吏民凭城固守。时山东巡抚徐从治，登莱
巡抚谢琏并在城中，贼攻围数月，万年饬守具，给军
食，未尝乏绝。已而从治中炮死，外围益急，城中守御”
益坚。贼知不可下，数诡词迄降。琏信之，以七月七日
偕万年出城往受，遂为贼所执。万年诳之曰：“尔执我
无益，可以精骑从我，呼守城者出降。”贼果以精骑五百拥万年至城下，大呼曰：“我已被擒，誓必死，彼精锐
尽在此，可急发炮击之，毋以我为虑。”守将杨御蕃不
忍，万年复顿足大呼，贼怒，将杀之，大骂而死。城上人
见万年已死，遂发炮，贼死过半。事闻，赠太常寺卿，赐
祭葬，有司建祠，官其一子。方贼之还掠新城也，知县
秦三辅、训导王协中御之，并死焉。其陷黄县，知县吴
世扬骂贼死。县丞张国辅、参将张奇功、守备熊奋渭
力战死。陷平度，知州陈所闻自缢死，三辅、世扬赠光
禄少卿，所闻赠太仆“少卿，并赐祭葬，建祠荫子。协中、
国辅，奇功奋渭，亦赠恤有差。三辅，三原人；世扬，洛阳
人；所闻，畿辅人，并起家乙榜。明世恤忠之典，凡身死
纲常与死封疆者，皆赠官荫子，赐祭葬，或赐谥立祠，
妇女则建坊旌表。其典最为优厚。若所司失奏及后
人自陈请者，天子辄严旨谯让，故一时忠荩之臣，鲜
不显”暴于世。今采摭先后死事者，尽著于篇。但志所
赠之官。其他恤典，概可类推，故不悉志云。